চুনারুঘাট প্রতিনিধি ॥ চুনারুঘাটে প্রতিপক্ষের অস্ত্রের আঘাতে মেম্বার প্রার্থী মিজানুর রহমান লাল মিয়ার দুই সমর্থক আহত হয়েছে। জানা যায়, উপজেলার রানীগাও ইউনিয়নের পাচারগাও গ্রামের ২নং ওয়ার্ডে আঃ গনি ও মিজানুর রহমান লাল মিয়া মেম্বার পদে প্রতিদ্বন্দ্বীতা করছেন। রবিবার সকাল ১১টায় মিজানুর রহমান লাল মিয়ার দুই সর্মথক রানীগাও বাজারে গেলে গনি মেম্বার ও তার লোকজন দেশীয় অস্ত্রসস্ত্র দিয়ে তাদেরকে কুপিয়ে আহত করে। আগতরা হলো পাচাগাঁও গ্রামের আঃ হান্নান (৬০) ও একই গ্রামের আঃ জলিল। তাদেরতে স্থানীয়রা উদ্ধার করে চুনারুঘাট হাসপাতালে ভর্তি করে। গুরুতর আহত আঃ হান্নানকে আশঙ্কাজনক অবস্থায় সিলেট এমজি ওসমানী মেডিকেল কলেজ হাসপাতালে প্রেরণ করা হয়েছে। এ নিয়ে পাচারগাও ও আশপাশের গ্রামগুলোতে দুই মেম্বার সমর্থকদের মাঝে উত্তেজনা বিরাজ করছে।